ཡང་སྐབས་དེར་ཨ་རིའི་སྐུ་ཚབ་ནས་བོད་ཀྱི་སྐད་ཡིག་ཐོབ་ཐང་སྲུང་སྐྱོབ་པ་བཀྲ་ཤིས་དབང་ཕྱུག་ལགས་ཀྱི་གཙོས་བོད་ཀྱི་ཆབ་སྲིད་བཙོན་པ་རྣམས་ཀྱི་གནས་སྟངས་ཐད་སེམས་འཚབ་ཡོད་པ་དང་།ནེའུ་ཟེ་ལན་གྱི་སྐུ་ཚབ་ཀྱིས་བོད་རྒྱ་ཞི་མོལ་སླར་གསོ་དང་།བོད་བརྒྱུད་ནང་བསྟན་གྱི་ཡང་སྤྲུལ་ངོས་འཛིན་སོགས་ཆོས་དད་རང་དབང་ཐད་བཀག་རྒྱ་ཆེན་པོ་བཟོ་བཞིན་ཡོད་པ་དེ་མྱུར་ཏུ་མཚམས་འཇོག་དགོས་སྐོར།དེ་བཞིན་དབྱིན་གཞུང་གིས་རྒྱ་ནག་གཞུང་ནས་བོད་མི་ཚོར་དབྱེ་འབྱེད་ཀྱི་སྲིད་བྱུས་ལག་བསྟར་བྱེད་བཞིན་པ་དེར་བསྐྱར་བཅོས་དགོས་པ་སོགས་ཀྱི་དགོས་འདུན་བཏོན་ཡོད་ཀྱང་།རྒྱ་ནག་གཞུང་གི་སྐུ་ཚབ་ཀྱིས་རྩ་ཁྲིམས་ནང་གསལ་ལྟར་གྲངས་ཉུང་མི་རིགས་ཁག་གི་ཆོས་དད་རང་དབང་སོགས་ལ་བཙན་གནོན་ལས་ལྡོག་སྟེ་སྲུང་སྐྱོབ་སྐུལ་འདེད་གཏོང་གི་ཡོད་སྐོར་དང་།རྒྱ་ནག་ནང་གི་འགྲོ་བ་མིའི་ཐོབ་ཐང་མུ་མཐུད་ནས་ཡར་རྒྱས་གོང་འཕེལ་དུ་འགྲོ་བཞིན་ཡོད་སྐོར་བརྗོད་དེ་ངོས་ལེན་བྱས་མི་འདུགཁ་སང་དུས་བཀག་བསྐྱར་ཞིབ་ཐེངས་༣པ་དང་བསྟུན་རྒྱལ་ཚོགས་ཀྱི་དབུས་ལས་ཁུངས་མདུན་དུ་བོད་དང་ཡུ་གུར།ནང་སོགཐའེ་ཝན།ཧོང་ཀོང་།རྒྱ་རིགས་དམངས་གཙོ་དོན་གཉེར་བ་སོགས་ལས་འགུལ་བ་མང་པོ་འདུ་འཛོམས་བྱས་ཏེ།རྒྱ་ནག་གཞུང་ལ་འགྲོ་བ་མིའི་ཐོབ་ཐང་གི་གནད་དོན་ཐོག་འདྲི་རྩད་ནན་མོ་དགོས་པ་དང་།གྲངས་ཉུང་མི་རིགས་ཁུལ་དུ་ལག་བསྟར་བྱེད་བཞིན་པའི་བཙན་གནོན་སྲིད་བྱུས་མྱུར་ཏུ་མཚམས་འཇོག་དགོས་པའི་འབོད་སྐུལ་གནང་ཡོད་འདུག